lragir.am — Ռուսաստանցի գործարար Ռուբեն Թաթուլյանը, ով հայտնի է Ռոբսոն մականունով, հաստատել է, որ Հայաստանի և Ռուսաստանի քաղաքացի է, օգտագործում է դիվանագիտական համարանիշեր, ունի Հայաստանի դիվանագիտական անձնագիր: Ռոբսոնը նշել է, որ Հայաստանի արտաքին գործերի նախարար Էդվարդ Նալբանդյանի խորհրդականն է:Ռոբսոնի դիվանագիտական անձնագրի մասին հայտնի դարձավ Չեխիայում ռուսաստանցի օրենքով գողերի հավաքի կապակցությամբ, որի կազմակերպիչներից մեկն, ըստ չեխական մամուլի, Ռուբեն Թաթուլյանն էր: Այն ժամանակ տեղեկություն եղավ նաեւ նրա ձերբակալության մասին, սակայն Թաթուլյանը հերքեց այդ լուրը: Չի բացառվում, որ հենց ՀՀ դիվանագիտական անձնագրի շնորհիվ է նա խուսափել ձերբակալվելուց: